Междинен доклад за дейността 

съгласно чл. 33 от Закона за счетоводство

Първо тримесечие на 2009 година

“АРОМА“ АД   1271 София, ул. ”Кирил Благоев” 12

тел. (+359 2 ) 935 02 30; (+359 2 ) 935 02 11; 

факс: (+359 2) 935 03 18

www.aroma.bg

Информация за дружеството

”Арома” АД (съкр. Арома), гр. София е регистрирана  по фирмено дело № 21344 по описа на СГС, ФО, за 1991 г., парт. № 173, том 5, стр. 6, БУЛСТАТ 831643066, данъчен № 2224014743.

Дружеството е учредено безсрочно и вписано като акционерно дружество с Решение № 1 по ф.д. № 21344 на СГС на 04.12.1991 г. 

Седалището на Арома е в гр. София, Република България с адрес на управление  ул. “Кирил Благоев” № 12, тел. 9350211, факс 9350320, e-mail: aroma@aroma.bg, web-site: www.aroma.bg

Дружеството има двустепенна система за управление.

Надзорния съвет се състои от: 

	· Лукан Димитров Луканов 
	- председател

	· Венцислав Симеонов Стоев 
	- заместник председател

	· Людмила Йосифова Иванова
	


Управителният съвет се състои от:

	· Марийка Димитрова Андреева
	- председател и изпълнителен директор

	· Димитър Луканов Луканов
	- изпълнителен директор

	· Анита Иванова Алексиева
	


Административната и производствената дейност на Арома е локализирана на адреса на управление на дружеството в гр. София, район “Надежда”, квартал “Илиенци”. Дружеството няма регистрирани клонове в страната и чужбина.

Към 31 март 2009 г. основни акционери в дружеството са:
· Harisson Management LLC, Панама притежава 7 634 700 /седем милиона шестстотин тридесет и четири хиляди и седемстотин/ бр. поименни безналични акции, представляващи 49,28 % от капитала на “Арома” АД, гр. София.

· VP Trade Opportunities LLC, Панама 5 649 441 /пет милиона шестстотин четиридесет и девет хиляди четиристотин четиридесет и един/ бр. поименни безналични акции, представляващи 36,47 % от капитала на “Арома” АД, гр. София.

· “ТЕЛЕКОМПЛЕКТ” АД, гр. София притежава 909 000 /деветстотин и девет хиляди/ бр. поименни безналични акции, представляващи 5,87 % от капитала на “Арома” АД, гр. София.

Арома притежава 60 % от дяловете на  “Астера Козметикс Румъния” ООД, гр. Букурещ към 31 Март 2009г. 

Арома АД е производствено предприятие за козметични продукти включващи пасти за зъби, бяла козметика, шампоани, бои за коса, аерозолни продукти, парфюмерия и сапуни.

Основните пазари на дружеството са България и страните от Балканския регион, ОНД, Европейски съюз, Африка и Близкия изток. 

Важни събития настъпили през полугодието 

Приходите от дейността за първо тримесечие на 2009 г са в размер на 7966 хил. лв в сравнение с 8900 хил. лв за същия период на 2008 г. Приходите от продажба на продукция през първото тримесечие на 2009 г нарастнаха с 12 % спрямо същия период на 2008 г (съответно 7286 х.лв и 6482 х.лв). Приходите от продажба на стоки през първото тримесечие на 2009 г са намалели с 10 % спрямо същия период на 2008 г (съответно 633 х.лв и 704 х.лв). Намалението в общите приходи от продажби за първо тримесечие за 2009 г се дължи на реализирани приходи от продажби на ДМА през първо тримесечие на 2008 в размер на 1576 хил. лв, каквито приходи не са реализирани през първо тримесечие за 2009 г и не са планирани за 2009 г .  

Арома отчита печалба от дейността към 31.03.2009 г. в размер на 109 945.88 лв. /Сто и девет хиляди, деветстотин четиридесет и пет лв., 88 ст./.

Разходите за материали през първо тримесечие на 2009 г са се увеличили с 31 % в сравнение със същия период на 2008 г ( 4003 х.лв спрямо 3052 х.лв) във връзка със стартирали проекти за производство на нови иновативни продукти, които се продават на българския и чуждестранен пазар от 1 април 2009 г.   

Продължи и планираното налагане на нови продукти на пазарите като от началото на 2008г. бяха представени в категорията грижа за устната хигиена, Astera Valentine Kiss Limited Edition, избелваща паста за зъби с плодов аромат; Astera Sensitive Care, паста за зъби за чувствителни зъби и обновяване на Dento Kisss серията. В категория грижа за косата бе представен серия гел за коса Fara strong hold/ extra strong hold/ brilliant shine. При продуктите в категория грижа за тялото на пазара бяха пуснати нови серия сапуни Aroma Fresh Lilac/ Lemon/ Peach/ Aloe. Лансирани са на пазара  серия Здраве - хидратиращ крем за ръце водна лилия и козметичната серия “Organic”.
Боята Aroma Color също беше представена с ново лице и нова подхранваща формула със Softcutol, екстракт от вино и масло от жожоба. При измиващите продукти за коса Aroma лансира шампоани и балсами Aroma Fresh. За нуждите на всеки тип коса са разработени 8 вида шампоани и 2 балсама в два вида разфасовки 400 ml и 750 ml. За първи път в серията влиза и шампоан специално разработен за мъже -  Aroma Fresh Мента и чаено дърво. Категорията грижа за тялото е обогатена от много нови и иновативни продукти. Най-новата серия Aroma Organic  - продукти за лице и тяло без консерванти за различни типове кожа. Aroma Organic Hydrating – за млада кожа и Aroma Organic Age Control – за застаряваща кожа. Aroma Q 10 + - новата серия за специална грижа за възрастна кожа, с нови продукти крем за ръце и мляко за тяло. Категорията устна хигиена предстои да бъде обогатена от нова паста за зъби Astera Parodont white - решаваща медицински проблем пародонтит и предлагаща естетическо действие - избелване на зъбите с щадяща емайла активна съставка.
Стойността на акциите на Арома продавани на Българската фондова борса бе коригирана на 20 февруари 2008г. след решението за увеличение на капитала с фактор от 3 пъти. Котировките на акциите в края на месец юни достигна ниво от 3,13 лв.а към края на периода 2,04 лв. Дохода на акция за първото полугодие достигна до 0,11 лв. на акция, към края на деветмесечието – 0,12 лв., а към 31/12/08 -0,15 лв. преди данъчно облагане.
Рискови фактори

Глобалната финансова криза, започнала от лятото на 2007г. след срива на американския ипотечен пазар забави и европейската икономика, включително развиващите се пазари според предвиждания на Международния валутен фонд. Това развитие  доведе до забавени темпове на растеж през 2008г. 

Валутния риск свързан с транзакциите с чуждестранни доставчици и клиенти в щатски долари допълнително бе минимизиран през първото полугодие на 2008г. след като почти всички продажби се фактурират в евро от началото на месец март. 

През първото тримесечие на 2009г. Арома не разполага със значителни лихвоносни активи и пасиви, поради което приходите и оперативните парични потоци са в голяма степен независими от промените в пазарните лихвени равнища.  

Сделки със свързани лица 

През отчетния период на текущата финансова година, дружеството не е сключвало сделки със свързани лица по смисъла на § 1, т. 6 от допълнителната разпоредба на Закона за счетоводството, които да са повлияли съществено на финансовото състояние или резултатите от дейността на дружеството. Подробна информация за сделките със свързани лица може да се намери в оповестените финансови отчети за периода и приложенията към тях. 

Прилагане на стандарти за добро корпоративно управление

В дружеството се изпълнява стриктно програмата за прилагане на международно признатите стандарти за добро корпоративно управление съгласно чл. 94, ал. 2, т. 3 ЗППЦК

Дейността на управителните и на контролните органи на дружеството е изцяло в съответствие с програмата, съответно със стандартите за добро корпоративно управление.

Изпълнителен Директор:


Димитър Луканов
